
Številka: 5114-1/2021/108
Ljubljana, 26. 11. 2021 
EVA /če gre za akt, ki se objavi v Uradnem listu RS/



GENERALNI SEKRETARIAT VLADE 
REPUBLIKE SLOVENIJE
gp.gs@gov.si



ZADEVA:  Popravek gradiva št. 1



1.	Navedba gradiva, ki se popravlja: Prispevki Republike Slovenije mednarodnim in drugim organizacijam s področja zunanje politike, mednarodnega razvojnega sodelovanja in humanitarne pomoči v letu 2021
	

2.	Besedilo popravka: 

Uskladitev gradiva s Kabinetom Predsednika Vlade RS, s katero se nekateri predlagani prispevki preusmerijo prispevke v Svetovni program za hrano (WFP) za nujno humanitarno pomoč prebivalcem Madagaskarja ter za Caritas Internationalis za humanitarno pomoč migrantom v Bosni in Hercegovini. 

Prilagamo celoten čistopis gradiva. 
	  





dr. Stanislav Raščan
		DRŽAVNI SEKRETAR

	Številka: 5114-1/2021/108

	Ljubljana, 26. 11. 2021 

	
GENERALNI SEKRETARIAT VLADE REPUBLIKE SLOVENIJE
Gp.gs@gov.si


	ZADEVA: Prispevki Republike Slovenije mednarodnim in drugim organizacijam s področja zunanje politike, mednarodnega razvojnega sodelovanja in humanitarne pomoči v letu 2021 – predlog za obravnavo

	1. Predlog sklepov vlade:

	Na podlagi prvega odstavka 2. člena in šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) je Vlada Republike Slovenije dne ... sprejela naslednji 

SKLEP:

1. Vlada Republike Slovenije bo do 31. 12. 2021 plačala prispevke mednarodnim in drugim organizacijam s področja zunanje politike, mednarodnega razvojnega sodelovanja in humanitarne pomoči v skupni višini 860.000 EUR. 

2. [bookmark: _Hlk83986020]Vlada Republike Slovenije nameni prispevek v Osrednji sklad Združenih narodov (CERF) za nujni odziv v višini 50.000 EUR. Prispevek bo zagotovljen s proračunske postavke Ministrstva za zunanje zadeve 8270 – Razvojno sodelovanje in humanitarna pomoč, z ukrepa 1811-11-0007 - Humanitarna pomoč.

3. Vlada Republike nameni prispevek Agenciji Združenih narodov za pomoč palestinskim beguncem na Bližnjem vzhodu (UNRWA) v višini 50.000 EUR. Prispevek bo zagotovljen s proračunske postavke Ministrstva za zunanje zadeve 8270 – Razvojno sodelovanje in humanitarna pomoč, z ukrepa 1811-11-0007 - Humanitarna pomoč.

4. Vlada Republike nameni prispevek Uradu Visokega predstavnika Združenih narodov za begunce (UNHCR) v višini 40.000 EUR za nujno pomoč prizadetemu prebivalstvu v Siriji. Prispevek bo zagotovljen s proračunske postavke Ministrstva za zunanje zadeve 8270 – Razvojno sodelovanje in humanitarna pomoč, z ukrepa 1811-11-0007 - Humanitarna pomoč.

5. Vlada Republike Slovenije nameni prispevek Mednarodnemu odboru Rdečega križa (ICRC) za nujno pomoč prizadetemu prebivalstvu v Južnem Sudanu v višini 40.000 EUR. Prispevek bo zagotovljen s proračunske postavke Ministrstva za zunanje zadeve 8270 – Razvojno sodelovanje in humanitarna pomoč, z ukrepa 1811-11-0007 - Humanitarna pomoč.

6. Vlada Republike Slovenije nameni prispevek Caritas Internationalis za nujno pomoč beguncem in migrantom v Bosni in Hercegovini v višini 50.000 EUR. Prispevek bo zagotovljen s proračunske postavke Ministrstva za zunanje zadeve 8270 – Razvojno sodelovanje in humanitarna pomoč, z ukrepa 1811-11-0007 - Humanitarna pomoč.

7. Vlada Republike Slovenije nameni prispevek Skladu Združenih narodov za prebivalstvo (UNFPA) za naslavljanje humanitarnih potreb žensk in deklic v Afganistanu v višini 80.000 EUR. Prispevek bo zagotovljen s proračunske postavke Ministrstva za zunanje zadeve 8270 – Razvojno sodelovanje in humanitarna pomoč, z ukrepa 1811-11-0007 - Humanitarna pomoč.

8. Vlada Republike Slovenije nameni prispevek Mednarodnemu odboru Rdečega križa (ICRC) za nujno pomoč prizadetemu prebivalstvu v Nigeriji v višini 50.000 EUR. Prispevek bo zagotovljen s proračunske postavke Ministrstva za zunanje zadeve 8270 – Razvojno sodelovanje in humanitarna pomoč, z ukrepa 1811-11-0007 - Humanitarna pomoč.

9. Vlada Republike Slovenije nameni prispevek Svetovnemu programu za hrano (WFP) za nujno pomoč prizadetemu prebivalstvu na Madagaskarju v višini 120.000 EUR. Prispevek bo zagotovljen s proračunske postavke Ministrstva za zunanje zadeve 8270 – Razvojno sodelovanje in humanitarna pomoč, z ukrepa 1811-11-0007 - Humanitarna pomoč.

10. Vlada Republike Slovenije nameni prispevek Mednarodnemu odboru Rdečega križa (ICRC) za redno delovanje v višini 30.000 EUR. Prispevek bo zagotovljen s proračunske postavke Ministrstva za zunanje zadeve 1297 – Članarine in kotizacije v tujini, z ukrepa 1811-11-0002 – Multilateralno sodelovanje.

11. Vlada Republike Slovenije nameni prispevek za Program dela in proračun za leti 2021 in 2022 Odbora za razvojno pomoč Organizacije za gospodarsko sodelovanje in razvoj (OECD DAC) v višini 15.000 EUR. Prispevek bo zagotovljen s proračunske postavke Ministrstva za zunanje zadeve 8270 – Razvojno sodelovanje in humanitarna pomoč, z ukrepa 1811-11-0006 – Razvojno sodelovanje.

12. Vlada Republike Slovenije nameni prispevek Mednarodni organizaciji za frankofonijo (OIF) v višini 10.000 EUR za projekt pretvorbe deževnice v pitno vodo na Komorih. Prispevek bo zagotovljen s proračunske postavke Ministrstva za zunanje zadeve 8270 – Razvojno sodelovanje in humanitarna pomoč, z ukrepa 1811-11-0006 – Razvojno sodelovanje.

13. Vlada Republike Slovenije nameni prispevek v Sklad za najmanj razvite države, s katerim upravlja Sklad za globalno okolje (GEF) v višini 50.000 EUR. Prispevek bo zagotovljen s proračunske postavke Ministrstva za zunanje zadeve 8270 – Razvojno sodelovanje in humanitarna pomoč, z ukrepa 1811-11-0006 – Razvojno sodelovanje.

14. Vlada Republike nameni prispevek Evropski mreži za globalno učenje (GENE) v višini 5.000 EUR. Prispevek bo zagotovljen s proračunske postavke Ministrstva za zunanje zadeve 8270 – Razvojno sodelovanje in humanitarna pomoč, z ukrepa 1811-11-0013 – Ozaveščanje in krepitev kapacitet.

15. Vlada Republike Slovenije nameni prispevek Finančnemu mehanizmu NATO za ženske, mir in varnost v višini 30.000 EUR. Prispevek bo zagotovljen s proračunske postavke Ministrstva za zunanje zadeve 1297 – Članarine in kotizacije v tujini, z ukrepa 1811-11-0002 – Multilateralno sodelovanje.

16. Vlada Republike Slovenije nameni prispevek Svetu Evrope v skupni višini 20.000 EUR, in sicer za otrokove pravice 10.000 EUR ter za Akcijski načrt za Bosno in Hercegovino 10.000 EUR. Prispevek bo zagotovljen s proračunske postavke Ministrstva za zunanje zadeve 1297 – Članarine in kotizacije v tujini, z ukrepa 1811-11-0002 – Multilateralno sodelovanje.

17. Vlada Republike Slovenije nameni prispevek Uradu Visoke komisarke za človekove pravice v skupni višini 30.000 EUR, in sicer za delovanje na področju stanja človekovih pravic v Belorusiji 10.000 EUR, za spremljanje stanja človekovih pravic v Afganistanu 10.000 EUR ter za delovanje Regionalnega foruma o manjšinskih vprašanjih 10.000 EUR. Prispevek bo zagotovljen s proračunske postavke Ministrstva za zunanje zadeve 1297 – Članarine in kotizacije v tujini, z ukrepa 1811-11-0002 – Multilateralno sodelovanje. 

18. Vlada Republike Slovenije nameni prispevek Fundaciji EU – Latinska Amerika in Karibi (EU-LAC Foundation) v višini 10.000 EUR. Prispevek bo zagotovljen s proračunske postavke Ministrstva za zunanje zadeve 1297 – Članarine in kotizacije v tujini, z ukrepa 1811-11-0002 – Multilateralno sodelovanje.

19. Vlada Republike Slovenije nameni prispevek Uniji za Sredozemlje v višini 20.000 EUR. Prispevek bo zagotovljen s proračunske postavke Ministrstva za zunanje zadeve 1297 – Članarine in kotizacije v tujini, z ukrepa 1811-11-0002 – Multilateralno sodelovanje.

20. Vlada Republike Slovenije nameni prispevek Fundaciji Anna Lindh (Anna Lindh Foundation) v višini 10.000 EUR. Prispevek bo zagotovljen s proračunske postavke Ministrstva za zunanje zadeve 1297 – Članarine in kotizacije v tujini, z ukrepa 1811-11-0002 – Multilateralno sodelovanje.

21. Vlada Republike Slovenije nameni prispevek Mednarodni agenciji za jedrsko energijo v skupni višini 60.000 EUR, in sicer za projekt obnove laboratorijev Seibersdorf (ReNuAl2) 50.000 EUR ter za podporo štipendijskemu skladu Marie Skłodowska-Curie 10.000 EUR. Prispevek bo zagotovljen s proračunske postavke Ministrstva za zunanje zadeve 1297 – Članarine in kotizacije v tujini, z ukrepa 1811-11-0002 – Multilateralno sodelovanje.

22. Vlada Republike Slovenije nameni prispevek Organizaciji za varnost in sodelovanje v Evropi (OVSE) za projekt nadgradnje informacijsko-komunikacijske tehnologije Sekretariata v višini 10.000 EUR. Prispevek bo zagotovljen s proračunske postavke Ministrstva za zunanje zadeve 1297 – Članarine in kotizacije v tujini, z ukrepa 1811-11-0002 – Multilateralno sodelovanje.

23. Vlada Republike Slovenije nameni prispevek Skladu Združenih narodov za izgradnjo miru (UNPBF) v višini 20.000 EUR. Prispevek bo zagotovljen s proračunske postavke Ministrstva za zunanje zadeve 1297 – Članarine in kotizacije v tujini, z ukrepa 1811-11-0002 – Multilateralno sodelovanje.

24. Vlada Republike Slovenije nameni prispevek Oddelku Združenih narodov za politične zadeve in izgradnjo miru (DPPA) v višini 20.000 EUR. Prispevek bo zagotovljen s proračunske postavke Ministrstva za zunanje zadeve 1297 – Članarine in kotizacije v tujini, z ukrepa 1811-11-0002 – Multilateralno sodelovanje.

25. Vlada Republike Slovenije nameni prispevek Mednarodnemu kazenskemu sodišču za Skrbniški sklad za žrtve v višini 15.000 EUR. Prispevek bo zagotovljen s proračunske postavke Ministrstva za zunanje zadeve 1297 – Članarine in kotizacije v tujini, z ukrepa 1811-11-0002 – Multilateralno sodelovanje.

26. Vlada Republike Slovenije nameni prispevek Ottavski konvenciji za Sponzorski program v višini 5.000 EUR. Prispevek bo zagotovljen s proračunske postavke Ministrstva za zunanje zadeve 1297 – Članarine in kotizacije v tujini, z ukrepa 1811-11-0002 – Multilateralno sodelovanje.

27. Vlada Republike Slovenije nameni prispevek Mednarodni organizaciji za izgradnjo miru Interpeace v višini 20.000 EUR. Prispevek bo zagotovljen s proračunske postavke Ministrstva za zunanje zadeve 8270 – Razvojno sodelovanje in humanitarna pomoč, z ukrepa 1811-11-0006 – Razvojno sodelovanje.


mag. Janja Garvas Hočevar
v. d. GENERALNEGA SEKRETARJA


Sklep prejme: 
- Ministrstvo za zunanje zadeve
- Ministrstvo za finance


	2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:

	/

	3.a Osebe, odgovorne za strokovno pripravo in usklajenost gradiva:

	- Igor Jukič, v. d. generalnega direktorja, Direktorat za multilateralo in razvojno sodelovanje, Ministrstvo za zunanje zadeve;
- Jernej Müller, generalni direktor, Direktorat za skupno zunanjo in varnostno politiko, Ministrstvo za zunanje zadeve;
- dr. Marko Rakovec, generalni direktor, Direktorat za mednarodno pravo in zaščito interesov, Ministrstvo za zunanje zadeve.

	3.b Zunanji strokovnjaki, ki so sodelovali pri pripravi dela ali celotnega gradiva:

	/

	4. Predstavniki vlade, ki bodo sodelovali pri delu državnega zbora:

	/

	5. Kratek povzetek gradiva:

	S predmetnim gradivom se Vladi Republike Slovenije predlaga izvedbo prispevkov mednarodnim in drugim organizacijam s področja zunanje politike, mednarodnega razvojnega sodelovanja in humanitarne pomoči v letu 2021. 

Republika Slovenija je zagovornica učinkovitega multilateralizma in pri zasledovanju svojih zunanjepolitičnih ciljev in interesov, vključno s cilji na področju mednarodnega razvojnega sodelovanja in humanitarne pomoči, sodeluje s številnimi mednarodnimi organizacijami, tako pri oblikovanju politik kot tudi pri izvajanju aktivnosti na terenu. 

Mednarodne organizacije imajo način financiranja urejen na različne načine, praviloma pa del svojih aktivnosti financirajo iz obveznih prispevkov (članarin), del – tudi rednega – programa, pa iz prostovoljnih prispevkov. Prav tako imajo mednarodne organizacije posebne programe, za katere zbirajo namenske prispevke. Tako prostovoljne prispevke za redno delovanje kot tudi za posebne programe države članice namenjajo glede na zunanjepolitične prioritete, vključno s prioritetami na področju razvojnega sodelovanja in humanitarne pomoči in druge kriterije. 

Slovenija z vsakoletnimi prostovoljnimi prispevki izbranim mednarodnim organizacijam podpira kredibilnost svojih zunanjepolitičnih usmeritev znotraj posameznih mednarodnih organizacij in izpolnjuje zaveze na ravni EU in OZN kot država donatorka. 

Od predlaganih prispevkov v skupni višini 860.000 EUR se bo v uradno razvojno pomoč štelo 747.700 EUR – poleg tistih, ki so bili načrtovani na proračunski postavki za razvojno sodelovanje in humanitarno pomoč, se namreč skladno s pravili Odbora za razvojno pomoč OECD v uradno razvojno pomoč lahko poroča tudi precejšen del prispevkov drugim mednarodnim organizacijam.    

	6. Presoja posledic za:

	a)
	javnofinančna sredstva nad 40.000 EUR v tekočem in naslednjih treh letih
	DA/NE

	b)
	usklajenost slovenskega pravnega reda s pravnim redom Evropske unije
	DA/NE

	c)
	administrativne posledice
	DA/NE

	č)
	gospodarstvo, zlasti mala in srednja podjetja ter konkurenčnost podjetij
	DA/NE

	d)
	okolje, vključno s prostorskimi in varstvenimi vidiki
	DA/NE

	e)
	socialno področje
	DA/NE

	f)
	dokumente razvojnega načrtovanja:
· nacionalne dokumente razvojnega načrtovanja
· razvojne politike na ravni programov po strukturi razvojne klasifikacije programskega proračuna
· razvojne dokumente Evropske unije in mednarodnih organizacij
	DA/NE

	7.a Predstavitev ocene finančnih posledic nad 40.000 EUR:

	I. Ocena finančnih posledic, ki niso načrtovane v sprejetem proračunu

	
	Tekoče leto (t)
	t + 1
	t + 2
	t + 3

	Predvideno povečanje (+) ali zmanjšanje (–) prihodkov državnega proračuna 
	
	
	
	

	Predvideno povečanje (+) ali zmanjšanje (–) prihodkov občinskih proračunov 
	
	
	
	

	Predvideno povečanje (+) ali zmanjšanje (–) odhodkov državnega proračuna 
	
	
	
	

	Predvideno povečanje (+) ali zmanjšanje (–) odhodkov občinskih proračunov
	
	
	
	

	Predvideno povečanje (+) ali zmanjšanje (–) obveznosti za druga javnofinančna sredstva
	
	
	
	

	II. Finančne posledice za državni proračun

	II.a Pravice porabe za izvedbo predlaganih rešitev so zagotovljene:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke
	Znesek za tekoče leto (t)
	Znesek za t + 1

	Ministrstvo za zunanje zadeve
	1811-11-0006 – razvojno sodelovanje
	8270 - razvojno sodelovanje in humanitarna pomoč
	95.000 EUR
	

	Ministrstvo za zunanje zadeve
	1811-11-0007 - humanitarna pomoč
	8270 - razvojno sodelovanje in humanitarna pomoč
	400.000 EUR
	

	Ministrstvo za zunanje zadeve
	1811-11-00013 – ozaveščanje in krepitev kapacitet
	8270 - razvojno sodelovanje in humanitarna pomoč
	5.000 EUR
	

	Ministrstvo za zunanje zadeve
	1811-11-0002 – Multilateralno sodelovanje
	1297 – Članarine in kotizacije v tujini
	280.000 EUR
	

	
	780.000 EUR
	

	II.b Manjkajoče pravice porabe bodo zagotovljene s prerazporeditvijo:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke 
	Znesek za tekoče leto (t)
	Znesek za t + 1 

	Ministrstvo za zunanje zadeve
	1811-11-0006 – razvojno sodelovanje
	8270 - razvojno sodelovanje in humanitarna pomoč
	80.000 EUR
	

	
	
	
	
	

	
	80.000 EUR
	

	II.c Načrtovana nadomestitev zmanjšanih prihodkov in povečanih odhodkov proračuna:

	Novi prihodki
	Znesek za tekoče leto (t)
	Znesek za t + 1

	
	
	

	
	
	

	SKUPAJ
	
	

	OBRAZLOŽITEV:
I. Ocena finančnih posledic, ki niso načrtovane v sprejetem proračunu
V zvezi s predlaganim vladnim gradivom se navedejo predvidene spremembe (povečanje, zmanjšanje):
· prihodkov državnega proračuna in občinskih proračunov,
· odhodkov državnega proračuna, ki niso načrtovani na ukrepih oziroma projektih sprejetih proračunov,
· obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.

II. Finančne posledice za državni proračun
Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:
II.a Pravice porabe za izvedbo predlaganih rešitev so zagotovljene:
Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:
· proračunski uporabnik, ki bo financiral novi projekt oziroma ukrep,
· projekt oziroma ukrep, s katerim se bodo dosegli cilji vladnega gradiva, in 
· proračunske postavke.
Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.
II.b Manjkajoče pravice porabe bodo zagotovljene s prerazporeditvijo:
Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.
II.c Načrtovana nadomestitev zmanjšanih prihodkov in povečanih odhodkov proračuna:
Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna.

	7.b Predstavitev ocene finančnih posledic pod 40.000 EUR:
/

	8. Predstavitev sodelovanja z združenji občin:

	Vsebina predloženega gradiva (predpisa) vpliva na:
· pristojnosti občin,
· delovanje občin,
· financiranje občin.
	DA/NE

	Gradivo (predpis) je bilo poslano v mnenje: 
· Skupnosti občin Slovenije SOS: DA/NE
· Združenju občin Slovenije ZOS: DA/NE
· Združenju mestnih občin Slovenije ZMOS: DA/NE

Predlogi in pripombe združenj so bili upoštevani:
· v celoti,
· večinoma,
· delno,
· niso bili upoštevani.

Bistveni predlogi in pripombe, ki niso bili upoštevani.

	9. Predstavitev sodelovanja javnosti:

	Gradivo je bilo predhodno objavljeno na spletni strani predlagatelja:
	DA/NE

	Predhodna objava gradiva za namen sodelovanja javnosti ni potrebna. 

	(Če je odgovor DA, navedite:
Datum objave: ………
V razpravo so bili vključeni: 
· nevladne organizacije, 
· predstavniki zainteresirane javnosti,
· predstavniki strokovne javnosti.
· .
Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):

Upoštevani so bili:
· v celoti,
· večinoma,
· delno,
· niso bili upoštevani.

Bistvena mnenja, predlogi in pripombe, ki niso bili upoštevani, ter razlogi za neupoštevanje:

Poročilo je bilo dano ……………..

Javnost je bila vključena v pripravo gradiva v skladu z Zakonom o …, kar je navedeno v predlogu predpisa.)

	10. Pri pripravi gradiva so bile upoštevane zahteve iz Resolucije o normativni dejavnosti:
	DA/NE

	11. Gradivo je uvrščeno v delovni program vlade:
	DA/NE

	

                                              dr. Stanislav Raščan
                                              DRŽAVNI SEKRETAR




Priloga 1: Obrazložitev

Prispevki Republike Slovenije mednarodnim organizacijam 

Republika Slovenija je zagovornica učinkovitega multilateralizma in pri zasledovanju svojih zunanjepolitičnih ciljev in interesov, vključno s cilji na področju mednarodnega razvojnega sodelovanja in humanitarne pomoči, sodeluje s številnimi mednarodnimi organizacijami, tako pri oblikovanju politik kot tudi pri izvajanju aktivnosti na terenu. Pri tem izhaja iz splošnih aktov Državnega zbora na relevantnem področju, t.j. Deklaracije o zunanji politiki (Uradni list RS, št. 53/15) in Resolucije o mednarodnem razvojnem sodelovanju in humanitarni pomoči Republike Slovenije (Uradni list RS, št. 54/17), ki ju je sprejel Državni zbor ter na omenjenih dokumentih temelječih izvedbenih strategijah (Strategiji o zunanji politiki Republike Slovenije ter Strategija o mednarodnem razvojnem sodelovanju in humanitarni pomoči Republike Slovenije do leta 2030), ki ju je sprejela Vlada Republike Slovenije. 

Namenski prispevki za uradno razvojno pomoč, tako na razvojnem kot tudi na humanitarnem področju so utemeljeni na 11. členu Zakona o  mednarodnem razvojnem sodelovanju in humanitarni pomoči Republike Slovenije (Uradni list RS, št. 30/18), medtem ko ostali izhajajo iz pogodbenih oziroma članskih obveznosti, ki jih je Republika Slovenija sprejela s pristopom k organizacijam, v okviru katerih delujejo posamezni programi oziroma agencije.

Mednarodne organizacije imajo način financiranja urejen na različne načine, praviloma pa del svojih aktivnosti financirajo iz obveznih prispevkov (članarin), del – tudi rednega – programa, pa iz prostovoljnih prispevkov. Prav tako imajo mednarodne organizacije posebne programe, za katere zbirajo namenske prispevke. Tako prostovoljne prispevke za redno delovanje kot tudi za posebne programe države članice namenjajo glede na zunanjepolitične prioritete, prioritete na področju razvojnega sodelovanja in humanitarne pomoči, intenzivnost in načine sodelovanja s posamezno organizacijo, zaznane neposredne ali posredne koristi od aktivnosti posamezne mednarodne organizacije, vključno s kandidaturami Republike Slovenije v organe mednarodnih organizacij. Upošteva se tudi finančno vrzel (npr. pozabljene krize), višino prispevkov primerljivih držav, prispevke predhodnih let (kontinuiteta prispevkov) ter ključne zunanjepolitične ambicije, v smislu prevzemanja rotirajočih vidnejših in vodstvenih položajev Slovenije ali njenih predstavnikov v posameznih mednarodnih organizacijah. 

Slovenija z vsakoletnimi prostovoljnimi prispevki izbranim mednarodnim organizacijam podpira kredibilnost svojih zunanjepolitičnih usmeritev znotraj posameznih mednarodnih organizacij in izpolnjuje zaveze na ravni EU in OZN kot država donatorka: t.j. s podporo aktivnostim organizacij izraža svojo soodgovornost za odpravo revščine in zmanjšanje neenakosti ter pospeševanje trajnostnega razvoja, kot tudi solidarnost pri soočanju posameznikov in držav z nujnimi humanitarnimi razmerami. Od predlaganih prispevkov se bo v uradno razvojno pomoč štelo 747.700 EUR – poleg tistih, ki so bili načrtovani na proračunski postavki za razvojno sodelovanje in humanitarno pomoč, se namreč skladno s pravili Odbora za razvojno pomoč OECD v uradno razvojno pomoč lahko poroča tudi precejšen del prispevkov drugim mednarodnim organizacijam.    
 
Vlada tudi na ta način zagotavlja ustrezno vidnost, ugled in položaj Republike Slovenije v svetu ter uveljavlja svoje vitalne politične, ekonomske in varnostne nacionalne interese. 

Predlaga se plačilo prispevkov izbranim mednarodnim organizacijam, ki so skladni z usmeritvami iz ključnih strateških dokumentov na področju zunanje politike in mednarodnega razvojnega sodelovanja in ki podpirajo ključne prednostne usmeritve v času predsedovanja Slovenije Svetu EU. 

Ad 2) PRISPEVEK V OSREDNJI SKLAD ZN ZA NUJEN ODZIV (CERF)

Nujna pomoč predstavlja eno od treh oblik odzivanja Slovenije v okviru mednarodne humanitarne pomoči, skladno z Resolucijo o mednarodnem razvojnem sodelovanju in humanitarni pomoči Republike Slovenije (v nadaljevanju: Resolucija MRSHP). S Strategijo mednarodnega razvojnega sodelovanja in humanitarne pomoči Republike Slovenije do leta 2030 (v nadaljevanju: Strategija MRSHP) se je Vlada RS zavezala, da bo krepila nujen odziv in skladno s tem podpirala delovanje Osrednjega sklada Združenih narodov za nujen odziv (v nadaljevanju: CERF), ki je v primeru nenadnih nesreč sposoben takoj zagotoviti finančna sredstva in s tem napotiti potrebno humanitarno pomoč. Dodatno Strategija MRSHP določa, da bo Slovenija vsaj en humanitarni prispevek letno namenila v obliki podpore programu nudenja pomoči v denarju.

CERF je bil ustanovljen leta 2006 z namenom nudenja takojšnje pomoči ob nepredvidenih krizah in naravnih katastrofah, pri čemer zaradi svoje prilagodljivosti in dobrega ozaveščanja zagotavlja odziv v obliki nujne pomoči in zaščite že v nekaj urah po katastrofi.

Tekom svojega delovanja je zagotovil nujen odziv v različnih humanitarnih krizah v preko 100 državah po svetu v skupni vrednosti več kot 6 milijard USD. Leta 2016 je Generalni sekretar OZN Guterres pozval Generalno skupščino k podvojitvi proračuna CERF na 1 milijardo USD letno, pri čemer redni prispevek v CERF namenja kar 127 držav, vendar ciljnega zneska še nismo dosegli. Slovenija je redno prispevala v proračun CERF od ustanovitve do leta 2013, nato pa ponovno leta 2020, ko je v sklad prispevala 30.000 EUR. 

Vladi Republike Slovenije se zato predlaga, da Slovenija letos nameni prispevek CERF v višini 50.000 evrov za program pomoči v denarju. S tem bi Slovenija tudi v letu 2021 istočasno izpolnila dve zavezi iz Strategije MRSHP. 

Ad 3) PRISPEVEK AGENCIJI ZDUŽENIH NARODOV ZA POMOČ PALESTINSKIM BEGUNCEM NA BLIŽNJEM VZHODU (UNRWA)

Skladno s Strategijo MRSHP Slovenija na Bližnjem vzhodu za zaščito beguncev podpira delo UNRWA, kateremu že od leta 2015 namenja redne letne prispevke v višini vsaj 50.000 evrov.  

Slovenija se je letos že odzvala z izrednim prispevkom v višini 15.000 evrov na posodobljen humanitarni odziv za naslovitev nujnih potreb za obdobje med majem in decembrom 2021, ki ga je UNRWA predstavila 21. junija 2021 in je predvideval obnovo zatočišč, humanitarno pomoč razseljenim, obnovo poškodovane infrastrukture in namestitev beguncev kot posledico spopadov med Izraelom in Gazo aprila 2021.  

Humanitarni odzivni načrt UNRWA za leto 2021 navaja, da so se humanitarne razmere na okupiranih palestinskih ozemljih zaradi epidemije covida-19 in drugih napetosti močno poslabšale. Velika negotovost je zlasti na območjih begunskih taborišč na območju Gaze in Vzhodnega Jeruzalema. Glavna prioriteta UNRWA je ublažiti posledice krize v tej ranljivi družbi.

V Gazi palestinski begunci trpijo hudo revščino, pomanjkanje hrane, osnovnih higienskih pripomočkov, visoka je tudi brezposelnost. Ekonomski indikatorji potrjujejo resnost krize, ki jo je epidemija covida-19 z omejitvami gibanja in policijskimi urami močno okrepila. Več kot 49 % ljudi je bilo v tretjem kvartalu leta 2020 brezposelnih, kriza je dodatno omejila dotok potrebne humanitarne pomoči, od katere je večina beguncev odvisna. V regiji so  prisotni tudi politična negotovost, pogosti izpadi elektrike in otežen dostop do pitne vode. Razmere močno vplivajo na duševno zdravje posameznikov in celih skupnosti, zlasti so ogrožene ženske in majhni otroci. 

Na Zahodnem bregu so palestinski begunci najbolj ogrožena skupina, zlasti zaskrbljujoči so vojaški spopadi. V letu 2020 je več vojaških akcij izraelske vojske potekalo tudi v begunskih taboriščih, kar je prineslo več poškodb in smrti. Veliko Palestincev je bilo razlastninjenih in prisilno preseljenih. 

V letu 2021 UNRWA potrebuje skupno 231 milijonov EUR za humanitarno pomoč palestinskim beguncem v Gazi in na Zahodnem bregu.   
Vladi Republike Slovenije se zato skladno s preteklo prakso predlaga, da Republika Slovenija nameni prispevek UNRWA za pomoč palestinskim beguncem na Bližnjem vzhodu v višini 50.000 evrov. 



Ad 4) PRISPEVEK URADU VISOKEGA PREDSTAVNIKA ZDRUŽENIH NARODOV ZA BEGUNCE (UNHCR) V SIRIJI

Skladno z Resolucijo MRSHP nujna pomoč predstavlja eno od treh oblik delovanja Slovenije na področju humanitarne pomoči. Dodatno Strategija MRSHP določa, da bo Slovenija krepila nujen odziv, a bo zagotavljala vidnost in učinkovitost na način, da bo vsaj 50 odstotkov prispevkov preko mednarodnih organizacij namenjala v območja, kjer že deluje bilateralno (s projekti razvojnega sodelovanja, preventive in rehabilitacije). Slovenija je v Siriji prisotna s projektom ITF Ustanove za človekovo varnost. 

Slovenija je v letu 2021 že izvedla prispevek v višini 40.000 evrov UNHCR za nujno humanitarno pomoč prizadetemu prebivalstvu v Siriji in sirskim beguncem v sosednjih državah, skladno z najavo zunanjega ministra dr. Anžeta Logarja na virtualni mednarodni konferenci v podporo prihodnosti Sirije in regije, ki je potekala 30. 3. 2021. Prav tako je zunanji minister dr. Anže Logar napovedal prispevek Slovenije v višini 40.000 evrov UNHCR v letu 2021 na virtualni mednarodni konferenci v podporo Sirije in regije, ki je potekala 30. junija 2020, ki pa še ni bil izplačan. 

Vladi Republike Slovenije se zato skladno z najavo prispevka za leto 2021 in z izhodišči, ki jih je Vlada Republike Slovenije potrdila s sklepom št. 51103-22/2020/5 z dne 24. 6. 2020, predlaga, da Republika Slovenija izplača prispevek UNHCR v višini 40.000 evrov. 

Ad 5) PRISPEVEK MEDNARODNEMU ODBORU RDEČEGA KRIŽA (ICRC) ZA POMOČ PRIZADETEMU PREBIVALSTVU V JUŽNEM SUDANU

Skladno z Resolucijo MRSHP nujna pomoč predstavlja eno od treh oblik delovanja Slovenije na področju humanitarne pomoči. 

Ob 10. obletnici osamosvojite divjajo v Južnem Sudanu hudi civilni spori. Državljanska vojna, ki se bije od leta 2013, je skoraj 2,4 milijona ljudi prisilila k pobegu iz svoje države, 1,9 milijona prebivalcev pa je notranje razseljenih. Dostava hrane, medicinskih pripomočkov in ostale materialne pomoči v Južni Sudan je zahtevna, najtežje pa  je pomoč pripeljati do ljudi, ki jo dejansko potrebujejo. V Južnem Sudanu je namreč urejenih samo nekaj več kot 300 kilometrov cest, medtem ko je država po velikosti primerljiva s Francijo. Ostale ceste so, zlasti v času sedem-mesečne deževne sezone, neprevozne, dostop do ljudi pa je mogoč samo preko zraka ali vodnih poti. 

V državi se je močno razširila malarija, veliko ljudi pa nima dostopa do ustrezne zdravstvene in zobozdravstvene oskrbe. V letu 2020 je ICRC v Južnem Sudanu več kot 300.000 ljudem dostavil pakete hrane, 270.000 ljudem pomagal pri urejanju domov, cepil več kot 690.000 glav živine, 93.000 ljudi pa je dobilo dostop do pitne vode. V zadnjem humanitarnem pozivu, ki ga je objavil ICRC, je humanitarna kriza v Južnem Sudanu druga najmanj financirana s strani donatoric, letos jim za uspešno delovanje primanjkuje kar 42,25 milijona CHF. Slovenija je humanitarno pomoč za naslavljanje potreb prizadetega prebivalstva v Južnem Sudanu prispevala med leti 2014 in 2018. 

Vladi Republike Slovenije se zato predlaga, da Republika Slovenija nameni prispevek ICRC za humanitarno pomoč prizadetemu prebivalstvu v Južnem Sudanu v višini 40.000 evrov. 

Ad 6) PRISPEVEK CARISTAS INTERNATIONALIS ZA POMOČ BEGUNCEM IN MIGRANTOM V BOSNI IN HERCEGOVINI

Skladno z Resolucijo MRSHP nujna pomoč predstavlja eno od treh oblik delovanja Slovenije na področju humanitarne pomoči. Dodatno Strategija MRSHP določa, da bo Slovenija krepila nujen odziv, a bo zagotavljala vidnost in učinkovitost na način, da bo vsaj 50 odstotkov prispevkov preko mednarodnih organizacij namenjala v območja, kjer že deluje bilateralno (s projekti razvojnega sodelovanja, preventive in rehabilitacije). 

Caritas Bosna in Hercegovina izvaja humanitarni poziv Caritas Internationalis za pomoč beguncem in migrantom v BIH od 1. 5. 2020, izvajanje bo trajalo najmanj do konca leta 2021, z možnostjo podaljšanja v leto 2022 glede na potrebe in razpoložljiva sredstva. Na mesečni ravni nudi oskrbo med 5.000 do 8.000 beguncem in migrantom. Pomaga jim v več begunskih centrih (Bihać, Velika Kladuša, Tuzla, Hadžići, Ušivak, Lipa, Delijaš, Borići, Blažuj) in tudi drugim, ki bivajo izven kampov na ulici v različnih krajih (Ključ, Bihać, Kladuša, Zenica, Gračanica, Tuzla, Malgaj idr.).

Caritas BiH migrantom, ki so v BIH preko sredstev, zbranih na pozivu Caritas Internationalis, nudi pomoč:
· v hrani, higienskih pripomočkih in drugih neprehrambenih pripomočkih (obleke, čevlji, spalne vreče itd.);
· vzpostavila je in vodi 3 mobilne pralnice oblačil za migrante (v sklopu kampov Borići, Tuzla, Ušivak), priskrbela pralne stroje, redno dobavlja prašek, zaposlila je osebe za pranje perila (brezposelne ženske iz BIH;
· v kampu v Tuzli je Caritas BIH vzpostavila tudi tuš za možnost tuširanja, na voljo so tudi higienski pripomočki;
· v sklopu socialnih kotičkov v več kampih (Lipa, Ušivak, Tuzla, Blažuj), Caritas BIH preko celega dneva deli topel čaj in izvaja različne psihosocialne aktivnosti za migrante tudi v sodelovanju z drugo nevladno organizacijo (za otroke, mlade in odrasle), medtem ko čakajo na pridobitev statusa mednarodne zaščite.

Da bi Caritas BiH lahko nadaljevala s pomočjo migrantom in beguncem v BIH, da bodo uresničene njihove osnovne človekove pravice, potrebuje dodatna sredstva. Vsak prispevek donatorjev je dragocen, na poziv so se doslej poleg Ministrstva za zunanje zadeve RS (40.000 € v 2020) odzvale tudi Caritas Italije, Španije, Švice, ZDA, Poljske ter Slovenska karitas.

Vladi Republike Slovenije se zato predlaga, da Republika Slovenija tudi letos nameni prispevek Caritasu Internationalis za pomoč beguncem in migrantom v Bosni in Hercegovini v višini 50.000 evrov. 

Ad 7) PRISPEVEK SKLADU OZN ZA PREBIVALSTVO (UNFPA) ZA NASLAVLJANJE HUMANITARNIH POTREB ŽENSK IN DEKLIC V AFGANISTANU

Skladno z Resolucijo MRSHP nujna pomoč predstavlja eno od treh oblik delovanja Slovenije na področju humanitarne pomoči. Dodatno Strategija MRSHP določa, da bo Slovenija krepila nujen odziv, a bo zagotavljala vidnost in učinkovitost na način, da bo vsaj 50 odstotkov prispevkov preko mednarodnih organizacij namenjala v območja, kjer že deluje bilateralno (s projekti razvojnega sodelovanja, preventive in rehabilitacije). Slovenija je v Afganistanu prisotna z projektom ITF Ustanove za človekovo varnost, v katerem nudi podporo delovanju poliklinike Centra za zaznavanje min (MDC) v Kabulu. 

Od talibanskega prevzema oblasti vladajo v Afganistanu kaotične razmere. Sklad OZN za prebivalstvo (v nadaljnjem besedilu: UNFPA) v svojem pozivu navaja, da je vse od menjave oblasti zabeleženih vedno več primerov nasilja nad deklicami in ženskami, ki pa so jih tudi močno prizadele nove omejitve, utemeljene na veri. Poročila iz 16 provinc navajajo, da je večina žensk podvrženih hudim omejitvam osebne svobode in pravice do osebnega izražanja, kar se med drugim izraža v omejenem dostopu do izobrazbe in zdravstvenih storitev. 

To očitno nazadovanje v stanju družbenega razvoja je ogrozilo tudi napredek, ki ga je v zadnjih 20 letih dosegla UNFPA, ko se je smrtnost novorojencev s 1.600 na 100.0000 prebivalcev zmanjšala na 638 na 100.000 prebivalcev. 

Po zadnjih podatkih UNFPA potrebuje nujno humanitarno pomoč več kot 18,4 milijona Afganistancev, trenutna kriza pa lahko to število močno poveča. Zlasti so ogrožene ženske, ki jim je bil odvzet dostop do osnovnih zdravstvenih storitev, onemogočeni so porodi v varnih okoliščinah. Kljub naporom UNFPA je smrtnost novorojencev v Afganistanu najvišja v celotni Aziji, pri čemer na vsako uro umre ženska pri porodu. Zaskrbljujoč je tudi podatek, da je vsaka tretja deklica poročena pred dopolnjenim 18 letom starosti. Povečano je tudi nasilje na podlagi spola, kjer je po poročilih 51 % poročenih žensk izkusilo fizično nasilje, 56 % pa kakršno koli obliko nasilja. 
UNFPA trenutno potrebuje 28,9 milijonov USD, s čimer bodo poskrbeli za najnujnejše medicinske pripomočke, zagotovili dostop do reproduktivnega zdravja, zagotovili redno dobavo humanitarne pomoči, pomagali pri koordinaciji boja proti nasilju na podlagi spola in zagotavljali ozaveščanje o humanitarni krizi v Afganistanu. Poziv UNFPA sodi v okviru poziva UN OCHA, ki je bil podan na humanitarni konferenci za Afganistan septembra 2021. UNFPA ima v svojem mandatu ne le pomoč in zaščito žensk, pač pa je dodatno pridobil še mandat za izrecno zdravstveno zaščito žensk ob epidemiji covid-19.

Prispevek je skladen tudi z zavezami Slovenije, podanih v okviru Poziva za boj proti nasilju na podlagi spola v izrednih razmerah (Call to Action on Gender Based Violence in Emergencies) in zavez, podanih na konferenci "She decides" iz leta 2017. 

Vladi Republike Slovenije se zato predlaga, da Republika Slovenija nameni prispevek UNFPA za naslovitev potreb žensk in deklic v Afganistanu v višini 80.000 evrov. 

Ad 8) PRISPEVEK MEDNARODNEMU ODBORU RDEČEGA KRIŽA (ICRC) ZA POMOČ PRIZADETEMU PREBIVALSTVU V NIGERIJI 

Skladno z Resolucijo MRSHP nujna pomoč predstavlja eno od treh oblik delovanja Slovenije na področju humanitarne pomoči. V Nigeriji ICRC zaznava največji primanjkljaj sredstev med vsemi afriškimi državami, Nigerija je letos tudi v očeh mednarodne skupnosti identificirana kot ena od večjih humanitarnih kriz.

ICRC je prisoten v Nigeriji vse od Biafrske vojne (konec 60-ih let 20. stoletja), od takrat pa pomaga pri preprečevanju raznovrstnih oblik nasilja. V letu 2021 se pomoč organizacije osredotoča na pomoč prizadetim v lokalno prisotnem nasilju, pomoč pri premagovanju pandemije covid-19 ter izboljševanju položaja posameznikov ob oteženih gospodarskih razmerah. 

ICRC s svojim programom pomaga izboljševati zdravstvene razmere (primarno zdravstvo, rehabilitacija, operacije), hkrati pa pomaga izboljševati preskrbo s hrano in povečati dostop do pitne vode. Glede na poročilo so projekti ICRC v Nigeriji močno finančno podhranjeni oz. imajo eno največjih finančnih vrzeli med potrebnimi in razpoložljivimi sredstvi, Slovenija pa za to krizo še ni namenila sredstev. 

Vladi Republike Slovenije se zato predlaga, da Republika Slovenija nameni prispevek ICRC za izvajanje programa nujne humanitarne pomoči v Nigeriji v višini 50.000 evrov. 

Ad 9) PRISPEVEK SVETOVNEMU PROGRAMU ZA HRANO (WFP) ZA NASLAVLJANJE HUMANITARNIH POTREB OB AKUTNI PREHRANSKI KRIZI NA MADAGASKARJU

Skladno z Resolucijo MRSHP nujna pomoč predstavlja eno od treh oblik delovanja Slovenije na področju humanitarne pomoči. Dodatno Strategija MRSHP določa, da bo Slovenija krepila nujen odziv, a bo zagotavljala vidnost in učinkovitost na način, da bo vsaj 50 odstotkov prispevkov preko mednarodnih organizacij namenjala v območja, kjer že deluje bilateralno (s projekti razvojnega sodelovanja, preventive in rehabilitacije). Slovenija je v letu 2021 Madagaskarju že nudila nujno pomoč bilateralno, podprla pa je tudi projekt pomoči otrokom in mladim pri izobraževanju. 

Madagaskar je edina država na svetu, kjer je lakota posledica podnebnih sprememb in ne konfliktov, kot je to drugod. Otoška država je ciklonom najbolj izpostavljena država v Afriki, kar pomeni, da je v vsakem trenutku na robu humanitarne katastrofe. Štiri leta hude suše so pustila družine na jugu države brez kakršnekoli pomoči in te niso zmožne zadovoljevati osnovnih prehranskih potreb. Zaradi lakote so se ljudje začeli prehranjevati s žuželkami (zlasti kobilicami), kaktusi in divjimi listi. 
Vsaj 1,4 milijona ljudi in 135.000 otrok na južnem delu Madagaskarja potrebuje nujne pakete hrane, da bi preprečili hudo lakoto. V mestu Amboasary Atsimu, ki je središče krize, že več kot 14.000 ljudi trpi za hudimi posledicami lakote. Do konca oktobra 2021 naj bi se po napovedih ta številka več kot podvojila. 

Svetovni program za hrano (v nadaljnjem besedilu: WFP) sodeluje pri reševanju krize skupaj z Vlado Madagaskarja. Njihov primarni cilj je zagotovili prehransko varnost za prebivalce Madagaskarja. S pomočjo želijo doseči 1 milijon ljudi na južnem delu Madagaskarja, za kar pa potrebujejo 78 milijonov USD.  

S prispevkom Slovenija izpolnjuje tudi zavezo iz pristopa k Konvenciji za pomoč pri preskrbi s hrano (Food Assistance Convention).

Vladi Republike Slovenije se zato predlaga, da Republika Slovenija nameni humanitarni prispevek WFP za Madagaskar v višini 120.000 evrov. 

Ad 10) PRISPEVEK MEDNARODNEMU ODBORU RDEČEGA KRIŽA (ICRC) ZA REDNO DELOVANJE

ICRC je edinstvena mednarodna organizacija z visokimi profesionalnimi standardi za nudenje humanitarne pomoči v humanitarnih krizah in konfliktih. Nevtralnost ICRC daje osebju dostop do konfliktnih območij, kjer lahko rešujejo življenja.

Skladno z Resolucijo MRSHP nujna pomoč predstavlja eno od treh oblik delovanja Slovenije na področju humanitarne pomoči. Dodatno Strategija MRSHP določa, da bo Slovenija krepila nujen odziv ter predvidela sklenitev strateškega partnerstva z ICRC, k čemur sodi tudi ustrezno financiranje njegovega delovanja, ne le specifičnih projektov na terenu, temveč tudi rednih nalog, potrebnih za vzdrževanje infrastrukture in mreže na terenu, ki je ključna za hitro dostavo humanitarne pomoči, ko je le-ta potrebna.  

Vladi Republike se zato predlaga, da nameni prispevek za redno delovanje Mednarodnega odbora Rdečega križa v višini 30.000 EUR.

Ad 11) PRISPEVEK ODBORU ZA RAZVOJNO POMOČ OECD (OECD DAC) – PRISPEVEK ZA PROGRAM DELA IN PRORAČUNA 2021-2022

Slovenija je decembra 2013 postala članica Odbora za razvojno pomoč OECD (v nadaljnjem besedilu: OECD DAC), vodilne mednarodne avtoritete pri postavljanju standardov mednarodnega razvojnega sodelovanja. Odbor zbira podatke o izpolnjevanju zavez na področju financiranja za razvoj in vodi medsebojne preglede mednarodnega razvojnega sodelovanja svojih članic s ciljem izboljšanja učinkovitosti mednarodnega razvojnega sodelovanja, osredotočenosti politik mednarodnega razvojnega sodelovanja in krepitve institucionalnega vidika izvajanja ter skladnosti mednarodnega razvojnega sodelovanja z mednarodno dogovorjenimi standardi. Slovenija je z včlanitvijo povečala svojo kredibilnost in vidnost v mednarodni skupnosti ter razširila svoj politični vpliv, ko gre za pripravo politik in postavljanje meril za uradno razvojno pomoč in širše mednarodno razvojno sodelovanje. 

Predstavniki Slovenije redno sodelujejo tudi v delovnih telesih OECD DAC. Del programa OECD DAC se financira iz proračuna OECD, za preostali del pa države članice prispevajo prostovoljne prispevke. Slovenija skladno s prakso ostalih držav članic OECD DAC letno prispeva sredstva za izvedbo programa dela OECD DAC. Za Program dela in proračun OECD DAC za obdobje 2019 – 2020 je Slovenija prispevala 20.000 evrov. Skladno s pozivi visokih predstavnikov OECD DAC za povišanje prispevka se predlaga, da Slovenija za program dela in proračun OECD DAC za obdobje 2021 – 2022 zagotovi 30.000 evrov, od tega je 15.000 evrov že zagotovila konec leta 2020. 

Vladi Republike Slovenije se zato predlaga, da zagotovi 15.000 evrov za ta namen v letu 2021. 

Ad 12) PRISPEVEK MEDNARODNI ORGANIZACIJI ZA FRANKOFONIJO (OIF) ZA PROJEKT PRETVORBE DEŽEVNICE V PITNO VODO NA KOMORIH

OIF se je na Republike Slovenijo obrnila s predlogom za sodelovanje pri izvedbi projekta za vzpostavitev sistema zbiranja deževnice v gospodinjske namene in za gojenje vrtnin v mestu Tsidjé – Itsandra, Unija Komori.

Projekt bo pripomogel k doseganju dveh ciljev, za katera si prizadevajo prebivalci Tsidjéja: razvijanje odpornosti na podnebne spremembe ter dostop do osnovnih socialnih potreb, zlasti do vode in samoooskrbe s hrano. Skupni stroški projekta znašajo 43.000 evrov, Republika Slovenija pa bi s prispevkom v višini 10.000 evrov krila stroške za nakup materialov za izgradnjo sistema za zbiranje deževnice. Komori ležijo v Podsaharski Afriki in so zato v enem od prednostnih območij mednarodnega razvojnega sodelovanja Republike Slovenije kot jih določata Resolucija in Strategija MRSHP. Trajnostno upravljanje z naravnimi viri je tudi vsebinsko prednostno področje mednarodnega razvojnega sodelovanja Republike Slovenije, medtem ko je prilagajanje na podnebne spremembe ožje prednostno področje kot ga določa Strategije, trajnostna oskrba s pitno vodo pa presečna prioriteta predsedovanja Slovenije Svetu EU na področju razvojnega sodelovanja in humanitarne pomoči. Vsebina projekta sovpada tudi s predvidenimi aktivnostmi po Resoluciji za zmanjšanje ranljivosti in tveganja za krize, preventivno delovanje ter krepitev odpornosti, kjer je kot prednostno vsebinsko področje opredeljeno zagotavljanje varnosti preskrbe, zlasti otrok, s pitno vodo ter varno, zadostno in ustrezno hrano.

S podporo projektu se krepi tudi sodelovanje Slovenije z OIF. Gre za prvi prostovoljni prispevek Republike Slovenije, s katerim konkretno podpira aktivnosti OIF na področju vzajemnega interesa. S tem Republika Slovenija tudi v širšem smislu vzpostavlja model dobre prakse v OIF.

Vladi Republike Slovenije se zato predlaga, da Slovenija nameni prispevek OIF za projekt pretvorbe deževnice v pitno vodo na Komorih v višini 10.000 evrov. 

Ad 13) PRISPEVEK V SKLAD ZA NAJMANJ RAZVITE DRŽAVE (LDCF)

Sklad za najmanj razvite države (LDCF) je bil vzpostavljen leta 2001 za podporo delovnemu programu za najmanj razvite države v okviru Okvirne konvencije ZN o podnebnih spremembah (UNFCCC), vključno s pripravo in izvajanjem nacionalnih akcijskih programov prilagajanja na podnebne spremembe (NAPA). Upravlja ga Svetovni okoljski sklad (Global Environment Facility - GEF). Do 31. oktobra 2019 je 51 držav (najmanj razvitih držav in nekdanjih najmanj razvitih držav) dostopalo do 1,4 milijarde USD za pripravo in izvajanje nacionalnih akcijskih programov prilagajanja, za napredek pri postopkih nacionalnih akcijskih programov in drugih elementih delovnega programa na najmanj razvite države. 

Strategija MRSHP navaja, da Slovenija izvaja mednarodno razvojno sodelovanje z najmanj razvitimi državami Podsaharske Afrike, ki je ena od treh prioritetnih regij, predvsem preko večstranskih organizacij, vključno z EU.  Prispevek Skladu za najmanj razvite države je utemeljen z vidika potrebe po povečevanju pomoči najmanj razvitim državam, tudi v luči 5. Konference Združenih narodov za najmanj razvite države, ki bo potekala konec januarja 2022 v Dohi. 

Vsa poročila o uradni razvojni pomoči navajajo veliko vrzel v financiranju potreb najmanj razvitih držav in nizko raven uresničevanja zaveze donatoric glede razvojne pomoči najmanj razvitim državam, izražene v deležu bruto nacionalnega dohodka držav donatoric. Podnebne spremembe so vsebinsko prednostno področje mednarodnega razvojnega sodelovanja Republike Slovenije, še posebej velik pomen pa ima odločitev o tovrstnem prispevku z vidika priprav na 26. Konferenco pogodbenic UNFCCC v Glasgowu novembra 2021. Uradna razvojna pomoč je na področju dejavnosti za prilagajanje na podnebne spremembe še toliko bolj pomembna, ker je to področje manj komercialno zanimivo od dejavnosti za blaženje podnebnih sprememb, kjer je razmeroma lažje pritegniti zasebne naložbe.     

Vladi Republike Slovenije se zato predlaga, da Slovenija nameni prispevek LDCF v višini 50.000 evrov. 

Ad 14) PRISPEVEK EVROPSKI MREŽI ZA GLOBALNO UČENJE (GENE)

Evropska mreža za globalno učenje (v nadaljnjem besedilu: GENE) vključuje ministrstva, agencije in druge nacionalne organe, ki se v posamezni državi ukvarjajo s področjem globalnega učenja in je osrednji forum za strokovno podporo in izmenjavo mnenj na tem področju. Namen mreže je povezovanje, izmenjava izkušenj, priprava analiz, raziskav in medsebojnih pregledov s področja globalnega učenja v posamezni državi. Glavni cilj GENE je dostop do kakovostnega globalnega učenja v vseh državah Evrope. GENE dvakrat letno organizira okrogle mize in krije stroške za udeležbo na njih. S finančno podporo Evropske komisije nudi tudi strokovno in finančno podporo državam pri krepitvi področja na nacionalni ravni. S prostovoljnim prispevkom v višini 5.000 evrov za redno delovanje GENE, ki mora poleg sredstev Evropske komisije zagotoviti tudi lastna sredstva, je Slovenija upravičena do strokovne in finančne podpore v znatno višji vrednosti, hkrati pa prispeva k strokovnemu delovanju mreže GENE, kar omogoča možnost uporabe njenih storitev tudi v prihodnje. Slovenija z GENE sodeluje že skoraj 10 let, prispevek pa namenja redno od leta 2018. 

Vladi Republike Slovenije se zato predlaga, da Slovenija nameni prispevek GENE v višini 5.000 evrov. 

Ad 15) PRISPEVEK FINANČNEMU MEHANIZMU NATO ZA ŽENSKE, MIR IN VARNOST 

Natov finančni mehanizem za ženske, mir in varnost je bil vzpostavljen leta 2013 s ciljem zagotavljanja učinkovitejše implementacije politike in akcijskega načrta Nata za izvajanje resolucije Varnostnega sveta Organizacije združenih narodov (VS OZN) 1325 o ženskah, miru in varnosti (Women, Peace and Security – WPS). Mehanizem podpira tudi delo pisarne posebnega/-e predstavnika/-ce generalnega sekretarja Nata za ženske, mir in varnost.

Slovenija kot odločna zagovornica enakih možnosti na vseh področjih aktivno podpira agendo žensk, miru in varnosti ter izvajanje resolucije VS OZN 1325 tako doma kot v svoji zunanji politiki. Tradicionalno sodeluje na odprtih razpravah VS ZN, je ustanovna članica Mreže nacionalnih kontaktnih točk za ženske, mir in varnost, članica delovne skupine EU (EU Task Force) za resolucijo VS OZN 1325 in neformalne Skupine prijateljic resolucije VS OZN 1325 v Natu. 

Finančni prispevek v Natov mehanizem bo še dodatno pripomogel k povečanju vidnosti Slovenije, ne le na področju spoštovanja pravic žensk, miru in varnosti, temveč na sploh v okviru Nata. 

Vladi Republike Slovenije se zato predlaga, da Slovenija Natovemu mehanizmu za ženske, mir in varnost nameni prispevek v višini 30.000 evrov.


Ad 16) PRISPEVEK SVETU EVROPE ZA OTROKOVE PRAVICE IN ZA AKCIJSKI NAČRT ZA BOSNO IN HERCEGOVINO

Svet Evrope izvaja poseben projekt, namenjen zaščiti otrok pred kršitvami človekovih pravic, vključno s spolnim nasiljem in zlorabami. Slovenija že sedem let v okviru Sveta Evrope usklajuje izjavo ob Evropskem dnevu boja proti spolnemu nasilju nad otroci, ki ga obeležujemo 18. novembra. Letos je Slovenija ponovno pripravila tudi prvi osnutek. V okviru projekta se izvajajo aktivnosti ozaveščanja in promocije na tem področju, vključno s smernicami v okviru Strategije otrokovih pravic. 

Svet Evrope nudi podporo Bosni in Hercegovini na prioritetnih področjih, pomembnih na njeni poti približevanja evropskim integracijam, vključno na področju vladavine prava, demokracije in človekovih pravic, vključno z reformami, bojem proti korupciji, izobraževanjem ipd. S podporo temu projektu Slovenija lahko aktivno sodeluje pri oblikovanju načrta. Nov akcijski načrt za obdobje 2022 – 2026 bo potrjen decembra 2021.

Za potrebe prostovoljnega prispevka bo s Svetom Evrope podpisan sporazum, ki ga v skladu z devetim odstavkom 75. člena Zakona o Zunanjih zadevah (ZZZ-1, Uradni list RS, št. 113/03 – uradno prečiščeno besedilo, 20/06 – ZNOMCMO, 76/08, 108/09, 80/10–ZUTD, 31/15 in 30/18 – ZKZaš) s sklepom potrdi Vlada Republike Slovenije.

Predlaga se, da Vlada Republike Slovenije nameni prostovoljni prispevek Svetu Evrope v višini 20.000 evrov, od tega 10.000 evrov za projekt VC 3018 za zaščito otrok pred kršitvami človekovih pravic in 10.000 evrov za izvajanje Akcijskega načrta za Bosno in Hercegovino za obdobje 2022 – 2026.  
Ad 17) PRISPEVEK ZA DELOVANJE URADA VISOKE KOMISARKE ZA ČLOVEKOVE PRAVICE (UVKČP)

Predlog prispevka Uradu Visoke komisarke za človekove pravice (v nadaljnjem besedilu: UNKČP) podpira večkrat in redno izraženo stališče Slovenije glede nujnosti financiranja stebra človekovih pravic tudi v Ženevi, in sicer namensko za tri področja dela: 
· prispevek k preučevanju stanja človekovih pravic v Belorusiji;
· prispevek k monitoringu razvijajočega stanja človekovih pravic v Afganistanu;
· prispevek k Regionalnemu forumu o manjšinskih vprašanjih.

Vladi Republike Slovenije se zato predlaga, da Slovenija nameni prispevek za delovanje UVKČP na področju stanja človekovih pravic v Belorusiji, spremljanju stanja človekovih pravic v Afganistanu in za delovanje Regionalnega foruma o manjšinskih vprašanjih v skupni višini 30.000 evrov. 

Ad 18) PRISPEVEK FUNDACIJI EU – LATINSKA AMERIKA IN KARIBI

Republika Slovenija je Sporazum o ustanovitvi Mednarodne fundacije EU – Latinska Amerika in Karibi (v nadaljnjem besedilu: Mednarodna fundacija EU-LAK) podpisala 9. novembra 2016 in ratificirala aprila 2019. S tem sporazumom se je od leta 2011 delujoča Fundacija EU - Latinska Amerika in Karibi (EU-LAC Foundation) spremenila v organizacijo z mednarodno pravno osebnostjo s sedežem v Hamburgu. Ključni namen in cilj fundacije je prispevati h krepitvi partnerstva med EU ter Latinsko Ameriko in Karibi, predvsem na področju znanosti, raziskovanja, izobraževanja in kulture ter s povezovanjem na področjih civilne družbe. Pobuda za ustanovitev Fundacije je bila sprejeta na srečanju voditeljev EU ter Latinske Amerike in Karibov leta 2008, v času predsedovanja Slovenije Svetu EU. 

Slovenija je s fundacijo v preteklih letih vzpostavila tesno sodelovanje pri organizaciji letnih mednarodnih konferenc "Dan/dnevi Latinske Amerike in Karibov oz. LAK" (prva je potekala marca 2018, druga pa maja 2019). V Sloveniji je bila poleti 2018 odprta tudi referenčna knjižnica Mednarodne fundacije EU-LAK v okviru knjižnice Fakultete za družbene vede. V državah EU ter Latinske Amerike in Karibov obstaja že 33 takih knjižnic, ki omogočajo digitalni dostop do publikacij fundacije najširšim javnostim. Sinergije sodelovanja z regijo Latinske Amerike in Karibov se kažejo predvsem na področju okoljskih vsebin (na primer upravljanje z vodami in gozdovi), znanosti in raziskovanja.

Slovenija je v letošnjem letu nadgradila sodelovanje z regijo Latinske Amerike in Karibov preko aktivnega povezovanja z Mednarodno fundacijo EU-LAK, saj le-to nadalje odpira in širi možnosti sodelovanja z regijo Latinske Amerike in Karibov in posameznimi državami regije. Med drugim je Slovenija ob sodelovanju z Mednarodno fundacijo EU-LAK izvedla odmevne aktivnosti v okviru 3. "Dnevov LAK", ki so potekali med 19. in 23. aprilom 2021.

Mednarodna fundacija EU-LAK se financira iz prostovoljnih prispevkov. Največja donatorka je Evropska komisija. Slovenija je svoj prostovoljni prispevek prvič namenil 2020, in sicer v višini 5.000 EUR. Predlaga se, da Vlada Republike Slovenije Mednarodni fundaciji EU-LAK za njeno delovanje in aktivnosti nameni prostovoljni prispevek v višini 10.000 evrov.

Ad 19) in 20) PRISPEVKI UNIJI ZA SREDOZEMLJE IN FUNDACIJI ANNA LINDH 

Odločitev o ustanovitvi Unije za Sredozemlje, kot nadaljevanja Barcelonskega procesa, je bila potrjena na Evropskem svetu v času slovenskega predsedovanja Svetu EU marca 2008. Tudi v okviru predsedovanja Svetu EU 2021 si Slovenija prizadeva krepiti svoje aktivnosti v južnem Sredozemlju. Slovenija je v letošnjem letu formalno postala članica skupine EUMED (prej Med-7).

V sodelovanju s Fundacijo Anna Lindh je Slovenija aktivna na področju Pozitivne agende za mlade, medkulturnega dialoga, kreativnih industrij, na področju vode ter na področju opolnomočenja žensk in mladih. V državah Sredozemlja Slovenija podpira projekte slovenskih nevladnih organizacij in ustanov, namenja prispevke ob humanitarnih nesrečah in dalj časa trajajočih krizah ter razvojne štipendije. 

Slovenija od leta 2013 ni namenila prispevka za Unijo za Sredozemlje ali za Fundacijo Anna Lindh do 2020, ko je obema organizacijama namenila po 10.000 EUR. Ob srečanju ministra za zunanje zadeve RS dr. Logarja z generalnim sekretarjem Unije za Sredozemlje Nasserja Kamela poleti 2021 je bilo izpostavljeno pričakovanje glede plačevanja letnega prispevka za Unijo za Sredozemlje in za Fundacijo Anna Lindh. 

Predlaga se, da Vlada Republike nameni letni prispevek Uniji za Sredozemlje v višini 20.000 evrov ter letni prispevek Fundaciji Anna Lindh v višini 10.000 evrov.

Ad 21) PRISPEVEK MEDNARODNI AGENCIJI ZA JEDRSKO ENERGIJO (IAEA) ZA PROJEKT OBNOVE LABORATORIJEV V SEIBERSDORFU IN ZA ŠTIPENDIJSKI PROGRAM IAEA MARIE SKLODOWSKA-CURIE

Mednarodna agencija za jedrsko energijo (v nadaljnjem besedilu: IAEA) igra osrednjo mednarodno vlogo na področju jedrske varnosti, jedrskega varovanja in nadzornih ukrepov. Obenem pa ima znotraj sistema OZN svojevrsten status, saj opravlja tudi pomembne raziskovalne in razvojne naloge, ki naslavljajo uresničevanje ciljev trajnostnega razvoja. Naloge segajo od zagotavljanja kvalitetne zdravstvene oskrbe, upravljanja s pitno vodo in varovanja okolja do zagotavljanja prehranske varnosti. 

Te naloge se mnogokrat prekrivajo s slovenskimi prioritetami, obenem pa slovenski znanstveniki pogosto sodelujejo z IAEA na raziskovalnem področju. V okviru 65. zasedanja Generalne konference Mednarodne agencije za atomsko energijo (IAEA), ki je potekalo septembra 2021 na Dunaju, je bila Slovenija z 78 glasovi podpore izvoljena za članico Sveta guvernerjev IAEA za obdobje 2021-2023.

Finančni prispevek RS bo predstavljal doprinos k realizaciji projektov IAEA, ki bo obenem pomemben znak podpore RS v luči izvolitve v Svet guvernerjev in slovenskega predsedovanja Svetu EU. Identificirana sta bila dva projekta IAEA: 1) ReNuAL2 in 2) sklad za štipendijo IAEA Marie Skłodowska-Curie.

Podpora projektu ReNuAL2, ki prispeva k obnovi laboratorijev v Seibersdorfu, zaradi katerih lahko IAEA opravlja raziskovalne in razvojne naloge, bo predstavljala investicijo z multiplikativnim učinkom, pomenil bi namreč podporo uresničevanju ciljev trajnostnega razvoja, predstavljal bi uradno razvojno pomoč (s koeficientom 70%, več informacij v priponki), koristil pa bi tudi razvoju slovenske znanosti. Tehnologije in metode, ki so razvite v laboratorijih se nato uporabljajo v projektih tehničnega sodelovanja IAEA, v katerih sodeluje tudi Slovenija. Obenem Slovenske inštitucije, kot so Institut Jožef Stefan, Univerzitetni klinični center in Univerza v Ljubljani sodelujejo v projektih, ki se neposredno povezujejo z delom laboratorijev IAEA. Slovenske inštitucije tako sodelujejo v raziskovalnih projektih, ki so  vezani na upravljanje z vodo, varovanje okolja, ugotavljanje istovetnosti prehranskih izdelkov, zdravljenje Alzheimerjeve bolezni, jedrsko fuzijo ipd. Dela na projektu ReNuAL 2 naj bi se začela sredi letošnjega leta in se bodo predvidoma zaključila leta 2023. Vrednost celotnega projekta znaša 24,8 milijona EUR, pri tem pa Agencija do septembra 2021 nujno potrebuje še 8,9 milijona EUR, da bi se lahko sledilo zastavljeni časovnici in zagotovilo cene iz predračunov.

Štipendijski program IAEA Marie Skłodowska-Curie (MSCFP) je bil lansiran v 2020 in omogoča prijavo za štipendiranje študentk magistrskih študijev povezanih z jedrskim področjem. Namen štipendijskega programa je spodbuditi mlade ženske k poklicni poti in zaključku študija na področju jedrske znanosti in tehnologije z omogočanjem štipendiranja do dveh let in možnostjo pripravništva na IAEA. Zaradi specifičnega delokroga IAEA je med zaposlenimi v Agenciji zgolj 35% žensk (povprečje ZN se sicer giblje nekje okrog 47%). Štipendijski program tako dolgoročno prispeva k enakost spolov in izobrazbi kvalitetne delovne sile. 

Prispevek bi dodatno podčrtal dosedanji angažma Slovenije na področju enakosti spolov na Dunaju. Slovenija je namreč skupaj z ZDA in Kostariko na Dunaj pripeljala IGC (International Gender Champions), kjer si še naprej prizadeva za enakost spolov znotraj dunajskih mednarodnih entitet. 

Prispevek projektu ReNuAL2 kot tudi štipendijskemu programu bi bil zelo dobrodošel v luči začetka članstva Slovenije v Svetu guvernerjev IAEA (2021-2023) in njene prijave za predsedovanje Svetu (2022-2023).

Predlaga se, da Vlada Republike nameni prostovoljni prispevek v višini 60.000 evrov IAEA, in sicer za finančno podporo projektu ReNuAL2 v višini 50.000 EUR in finančno podporo štipendijskemu skladu Marie Skłodowska-Curie v višini 10.000 EUR.

Ad 22) PRISPEVEK ORGANIZACIJI ZA VARNOST IN SODELOVANJE V EVROPI (OVSE) ZA NADGRADNJO INFORMACIJSKE IN KOMUNIKACIJSKE TEHNOLOGIJE V SEKRETARIATU

Organizacija za varnost in sodelovanje v Evropi (v nadaljnjem besedilu: OVSE) izvaja projekt za nadgradnjo informacijske in komunikacijske tehnologije v Sekretariatu OVSE, ki bo okrepila kibernetsko varnost in informacijsko integriteto organizacije. Gre za pomemben projekt pri krepitvi organizacijske učinkovitosti OVSE in zaščito pred kibernetskimi napadi.

Projekt se je začel aprila 2019, potem ko se je organizacija soočila z več kibernetskimi napadi,  in se bo predvidoma končal v prvem četrtletju 2023. V prvih dveh letih so uspešno izgradili osrednjo operacijsko infrastrukturo. Julija 2021 se je začela faza prehoda, v kateri bodo zamenjali IKT infrastrukturo vseh izvršilnih struktur OVSE. Projekt se v veliki meri financira preko sklada za nadgradnjo IT infrastrukture, katerega je odobril Stalni Svet OVSE 28. marca 2019.

OVSE za zaključek projekta po informacijah z dne 12. 10. 2021 potrebuje 800.000 evrov in pomoč Slovenije bi bila zelo prepoznavna in  cenjena. Prostovoljni prispevek utemeljujemo s prioritetami Slovenije na področju kibernetske varnosti in dodatno krepitvijo položaja v organizaciji z vlogo države donatorke. V vlogi trenutno predsedujoče Svetu EU bi s prispevkom dali ustrezen signal ostalim sodelujočim državam.

Leta 2019 je Slovenija prostovoljni prispevek v višini 7.000 evrov namenila za Podporno enoto za strateške politike (Strategic Policy Support Unit)  v Sekretariatu OVSE, ad hoc enoto za pomoč generalnemu sekretarju OVSE pri strateškem načrtovanju. 

Vladi Republike se predlaga, da nameni prispevek za nadgradnjo informacijske in komunikacijske tehnologije v Sekretariatu OVSE v višini 10.000 EUR.

Ad 23) PRISPEVEK SKLADU ZN ZA IZGRADNJO MIRU (UN PBF)

Sklad za izgradnjo miru (UN Peacebuilding Fund, v nadaljnjem besedilu: PBF) je finančni instrument Komisije za izgradnjo miru (Peacebuilding Commission – v nadaljnjem besedilu: PBC), ki sta jo leta 2005 skupaj ustanovila Generalna skupščina in Varnostni svet OZN kot medvladno svetovalno telo ZN, ki podpira mirovna prizadevanja v državah, ki so izšle iz konfliktov. Cilj PBC je predlagati celostne strategije za pokonfliktno izgradnjo miru in okrevanje ter pri tem združiti vse ustrezne akterje in vire. S sredstvi iz Sklada za izgradnjo miru so bili doslej financirani programi za izgradnjo miru v več kot 40 državah po svetu, tudi na Zahodnem Balkanu. Od začetka je v sklad prispevalo že okoli 60 držav članic, med njimi tudi Slovenija (v letih 2008 in 2009).

26. januarja 2021 se je virtualne donatorske konference za Sklad za izgradnjo miru udeležil tudi državni sekretar Ministrstva za zunanje zadeve dr. Stanislav Raščan.

Vključno s sredstvi za leto 2020 je 39 držav članic nakazalo ali obljubilo skupaj več kot 439 milijonov USD za izgradnjo miru in podporo strategiji 2020–2024 PBF, katere cilj je bil 1,5 milijarde USD. Sopredsedujoči konferenci so zato opozorili, da je treba razširiti bazo donatorjev in namesto kratkoročnega financiranja najti dolgoročne rešitve za bolj predvidljivo financiranje. Veleposlanik EU pri OZN Olof Skoog je v nagovoru izpostavil, da je OZN glavni multilateralni partner EU na področju miru in varnosti, ter izrazil željo po večji učinkovitosti na tem področju. Povedal je, da je EU PBF donirala svoj prvi prispevek v znesku 2 milijona EUR, za kar upa, da je le prvi korak tesnejšega sodelovanja s PBF.

Za potrebe prostovoljnega prispevka bo z UNPBF podpisan sporazum, ki ga v skladu z devetim odstavkom 75. člena Zakona o Zunanjih zadevah (ZZZ-1, Uradni list RS, št. 113/03 – uradno prečiščeno besedilo, 20/06 – ZNOMCMO, 76/08, 108/09, 80/10–ZUTD, 31/15 in 30/18 – ZKZaš) s sklepom potrdi Vlada Republike Slovenije.

Vladi Republike se zato predlaga, da nameni prispevek v Sklad OZN za izgradnjo miru v višini 20.000 EUR.

Ad 24) PRISPEVEK ODDELKU ZN ZA POLITIČNE ZADEVE IN IZGRADNJO MIRU (DPPA)

Oddelek OZN za politične zadeve in izgradnjo miru (v nadaljnjem besedilu: DPPA) je nedavno predstavil večletni poziv za prostovoljne prispevke. Financiranje poziva je namenjeno prizadevanjem in projektom na področju preprečevanja konfliktov in vzdrževanja miru, odziva na krize in mediaciji, podpore volilnim procesom, vključevanja žensk in mladih v politične procese, izgradnje partnerstev ter novih tehnologij in inovacij. Prejemniki sredstev so posebne politične misije, mirovne operacije, rezidenčni koordinatorji, povezovalne pisarne, regionalne in subregionalne organizacije ter države članice.

V letu 2020 je imel DPPA na razpolago sredstva v višini 81 mio USD, vključno z 36 mio USD prostovoljnih prispevkov. V letu 2020 je prostovoljne prispevke namenilo 30 držav članic (med njimi 15 DČ EU) in EU; posamezni prispevki se gibljejo med 1.000 USD (Jamajka) do 10 mio USD (Nemčija).

Področje dela DPPA sodi med prioritete RS za 76. zasedanje Generalne skupščine OZN. 

Financiranje bi bilo namenjeno tudi delu posebnih odposlank in visokih predstavnikov OZN, ki si prizadevajo za vodenje vključujočega dialoga in reševanje konfliktov ter Stalne ekipe mediacijskih ekspertov, za katero so se v preteklosti prijavljali tudi kandidati Iz Slovenije. Prispevek bi predstavljal pomembno gesto ob pripravah na dogodek, ki ga bo Republika Slovenije predvidoma gostila v OZN konec leta ob obeležitvi naših ključnih 30-letnih dosežkov na področju preprečevanja konfliktov, mediacije in izgradnje miru, in tudi nudil dobro podlago za naše morebitne nadaljnje pogovore glede kandidatur v Stalno ekipo mediacijskih ekspertov. DPPA s prošnjo RS za financiranje poudarja tudi pomen in vidnost dela RS na področju izgradnje zaupanja in sprave v Jugovzhodni Evropi.

Vladi Republike Slovenije se zato predlaga, da Slovenija nameni prispevek DPPA v višini 20.000 evrov. 

Ad 25) PRISPEVEK MEDNARODNEMU KAZENSKEMU SODIŠČU ZA SKRBNIŠKI SKLAD ZA ŽRTVE (ICC TFV)

Slovenija kot podpornica boja proti nekaznovanosti za najhujše zločine podpira Mednarodno kazensko sodišče. Rimski statut žrtvam priznava pravico, da sodelujejo v postopku kot oškodovanci (ne le priče) in zahtevajo povrnitev škode. Države pogodbenice Rimskega statuta so ustanovile Skrbniški sklad za žrtve (Trust fund for victims, TFV), ki deluje kot samostojna ustanova. Njegovi poglavitni nalogi sta izplačilo sodno dodeljenih odškodnin in nudenje materialne ter druge podpore žrtvam in njihovim družinam pri ponovnem vključevanju v dostojanstveno življenje v svoji skupnosti. 

Dejavnost sklada je povezana z zunanjepolitičnima prioritetama Republike Slovenije – bojem proti nekaznovanosti in spoštovanjem človekovih pravic. V zadnjem obdobju se je povečalo število postopkov pred Mednarodnim kazenskim sodiščem, predvsem pa se je bistveno povečalo število žrtev, ki sodelujejo v teh postopkih in potrebujejo podporo in zadoščenje. Pomoč žrtvam najhujših kaznivih dejanj na konkretiziran način prispeva k pravičnosti, spravi in mednarodnemu miru.

Vladi Republike Slovenije se zato predlaga, da Slovenija nameni prispevek ICC TFV v višini 15.000 evrov. 

Ad 26) PRISPEVEK OTTAVSKI KONVENCIJI ZA SPONZORSKI PROGRAM

Slovenija se zavzema za svet brez min in je močna podpornica Konvencije o prepovedi uporabe, kopičenja zalog, proizvodnje in prenosa protipehotnih min in o njihovem uničenju (Ottawska konvencija). Konvencijo je podpisala na prvi dan odprtja za podpis leta 1997 in od takrat aktivno sodeluje pri njeni implementaciji. Ottawska konvencija spada tudi med prioritete slovenske zunanje politike. Konvencija je uspešna pri prepovedi min, saj so se od začetka njene veljavnosti svetovne zaloge min prepolovile, prav tako je bil viden izrazit napredek pri pomoči žrtvam min in deminiranju. V Oslu je konec leta 2019 potekala pregledna konferenca, kjer je bil sprejet akcijski načrt do leta 2024, ki si prizadeva za pospešitev implementacije Konvencije in njenega cilja, tj. sveta brez min.

V okviru Konvencije je vzpostavljen tudi Sponzorski program, katerega cilj je povečati sodelovanje vseh pogodbenic na zasedanjih Ottawske konvencije, še posebej iz tistih držav, ki imajo na voljo manj sredstev in kjer poteka čiščenje min, uničevanje zalog ali pomoč žrtvam min. Program prav tako omogoča državam, ki še niso pogodbenice, da okrepijo svoje sodelovanje na poti proti pristopu h Konvenciji. Program kot tak ima tudi neposreden vpliv na implementacijo Konvencije ter prispeva k cilju za njeno univerzalizacijo, za kar se v okviru Ottawske konvencije kontinuirano zavzema tudi Slovenija.

Vladi Republike Slovenije se zato predlaga, da Slovenija nameni prispevek Ottavski konvenciji za sponzorski program v višini 5.000 evrov.

Ad 27) PRISPEVEK MEDNARODNI ORGANIZACIJI ZA IZGRADNJO MIRU INTERPEACE

Interpeace je mednarodna organizacija za izgradnjo miru in nudi podporo tovrstnim aktivnostim po vsem svetu, še posebej na lokalni ravni (osredotočeni so na Afriko). Prvotno so Interpeace ustanovili Združeni narodi leta 1994, da bi razvili inovativne rešitve za izgradnjo miru. Danes je Interpeace neodvisna mednarodna organizacija in je strateški partner OZN. Interpeace  razvija skupaj z lokalnimi partnerji in lokalnimi skupinami programe za izgradnjo miru in pomaga vzpostaviti procese sprememb, ki povezujejo lokalne skupnosti, civilno družbo, vlado in mednarodno skupnost. Interpeace ima sedež v Ženevi (status mednarodne organizacije ji je podelila Švica) in svoja predstavništva v Abidjanu, Bruslju, Gvatemali, Nairobiju, New Yorku in Stockholmu. Trenutno izvajajo projekte v Afriki (Zahodna Afrika in Sahel, Slonokoščena obala, Gvineja-Bissau, Mali, DRC, Burundi, Velika Jezera, Ruanda…), Maroku, Libiji, Kolumbiji, Vzhodnem Timorju in na Švedskem.

Vladi Republike Slovenije se zato predlaga, da Slovenija nameni Mednarodni organizaciji za izgradnjo miru Interpeace prispevek v višini 20.000 evrov.

 
Sredstva za predlagane prispevke mednarodnim in drugim organizacijam so zagotovljena v Proračunu Republike Slovenije za leto 2021, finančnem načrtu Ministrstva za zunanje zadeve.

